* **Πανόραμα Κροατίας – Λίμνες Πλίτβιτσε 7 μέρες 14-20/04/23. Οδικώς**

**1η Μέρα | Θεσσαλονίκη – Μπούτβα.**

Συγκέντρωση νωρίς το πρωί στο γραφείο μας και αναχώρηση μέσω Τιράνων για την Μπούτβα. Άφιξη και τακτοποίηση στο ξενοδοχείο μας.

**2η Μέρα | Μπούτβα – Κότορ – Ντουμπρόβνικ.**

Πρωινό στο ξενοδοχείο. Στη συνέχεια θα ξεκινήσουμε την περιήγηση της πόλης από την μαρίνα όπου είναι σταθμευμένα πανάκριβα πολυτελή γιοτ. Η μαρίνα βρίσκεται βόρεια της Παλαιάς Πόλης και από εκεί ξεκινά και η Σλοβένσκα Ομπάλα που είναι ο πεζόδρομος περιπάτου. Από εκεί θα περάσουμε την κεντρική πύλη των βενετσιάνικων τειχών για να επισκεφτούμε την Ακρόπολη που κτίστηκε κατά τον 15ο αιώνα στο νότιο τμήμα της Παλαιάς Πόλης, πάνω στα ερείπια παλαιών οχυρώσεων. Έπειτα αναχώρηση για το μεσαιωνικό Κότορ που είναι περικυκλωμένο από ένα τείχος το οποίο ανοικοδομήθηκε από τη Γαληνοτάτη Δημοκρατία της Βενετίας τον 14ο αιώνα. Ο Κόλπος του Κότορ, που είναι και το νοτιότερο φιόρδ της Ευρώπης, αλλά και η αρχιτεκτονική της παλιάς πόλης έχουν συμβάλει στην ανακήρυξή του ως Μνημείο Παγκόσμιας Πολιτιστικής Κληρονομιάς από την UNESCO. Θα περιηγηθούμε στο Ρωμαϊκό Καθεδρικό ναό του Αγίου Τρύφωνος του 12ου αιώνα, καθώς και στην εκκλησία του Αγίου Νικολάου. Στην συνέχεια αναχώρηση για την το Ντουμπρόβνικ. Άφιξη και τακτοποίηση στο ξενοδοχείο.

**3η Μέρα | Ντουμπρόβνικ – Ξενάγηση πόλης**.

Πρωινό και στη συνέχεια θα ξεκινήσουμε την ξενάγηση μας στο ιστορικό κέντρο της πόλης που φυλάσσεται για περισσότερα από 1300 χρόνια, περιτριγυρισμένο από τα στιβαρά και καλοδιατηρημένα τείχη. Το Ντουμπρόβνικ βρίσκεται υπό την προστασία της UNESCO και χαρακτηρίζεται ως μνημείο φυσικής ομορφιάς και πολιτιστικής κληρονομιάς. Θα επισκεφτούμε την Σέρβικη Ορθόδοξη εκκλησία ‘’Ευαγγελισμός της Θεοτόκου’’ για την πρωινή αναστάσιμη λειτουργία (η οποία θα διεξαχθεί στα Σερβικά). Στη συνέχεια θα επισκεφτούμε τα κυριότερα αξιοθέατα στην παλιά πόλη, που είναι ανάκτορα σπουδαίας αρχιτεκτονικής, όπως ο μητροπολιτικός ναός του προστάτη της πόλης, Αγίου Βλασίου, με τον μαρμάρινο οπλισμένο ιππότη στην πλατεία του, η μεγάλη κρήνη του Ονοφρίου, το φραγκισκανό μοναστήρι με την εκκλησία του Σωτήρος και το παλαιότερο φαρμακείο της πόλης από την εποχή της δημοκρατίας της Ραγούζας. Δεν θα παραλείψουμε να δούμε τον πύργο του Ρολογιού και τη μικρή κρήνη του Ονοφρίου, καθώς και το Μέγαρο Σπόντζα. Στη συνέχεια θα επισκεφτούμε σημεία που γυρίστηκε η πολύ επιτυχημένη σειρά Games of Thrones. Επίσης μπορείτε να απολαύσετε mini κρουαζιέρα (εισιτήρια εξ’ιδίων). Ελεύθερος χρόνος.

**4η Μέρα | Ντουμπρόβνικ – Σπλιτ – Τρογκίρ – Ζαντάρ.**

Πρωινό και αναχώρηση για το Σπλίτ. Κατά τη διάρκεια της περιήγησής μας στην πόλη, θα επισκεφθούμε το περίφημο ανάκτορο σε σχήμα ρωμαϊκού κάστρου του Αυτοκράτορα Διοκλητιανού, το οποίο είναι το σημαντικότερο και καλύτερα διατηρημένο ρωμαϊκό κτίριο στην Κροατία, χτισμένο μεταξύ 295 και 305 μ.Χ. Θα έχουμε, επίσης, την ευκαιρία να θαυμάσουμε τον Καθεδρικό Ναό, το Γοτθικό Δημαρχείο, τον αναγεννησιακό Πύργο του Ρολογιού. Χρόνος ελεύθερος στην πανέμορφη προκυμαία της πόλης, τη διάσημη Ρίβα και στη συνέχεια θα επισκεφτούμε το διάσημο τουριστικό θέρετρο Τρογκίρ. Ξενάγηση στην όμορφη πόλη που ξεκίνησε το 380 π.Χ. και κατοικήθηκε συνεχώς από μια σειρά από Έλληνες, Ρωμαίους, Ούγγρους και Ενετούς. Από το 1997, αποτελεί παγκόσμια κληρονομιά της UNESCO. Θα επισκεφθούμε τον καθεδρικό ναό του Trogir (Katedrala Sv. Lovre) που θεωρείται ευρέως ένα από τα καλύτερα αρχιτεκτονικά επιτεύγματα στην Κροατία. Θα δούμε το Cipiko Palace, στην πλατεία της πόλης απέναντι από την κύρια είσοδο του Trogir Cathedral που ήταν το σπίτι της οικογένειας Τσίπικο. Ακόμη θα δούμε Κάστρο Kamerlengo, τον Πύργο του Αγίου Μάρκου και το Πύργο του Ρολογιού. Ελεύθερος χρόνος. Στη συνέχεια θα αναχωρήσουμε για το Ζαντάρ. Άφιξη και τακτοποίηση στο ξενοδοχείο μας σε περιοχή του Ζαντάρ.

**5η Μέρα | Ζαντάρ – Περιήγηση πόλης – Λίμνες Πλίτβιτσε – Πόρετς (Περιοχή).**

Πρωινό και στη συνέχεια θα ακολουθήσει σύντομη περιήγηση στο ιστορικό κέντρο. Στη συνέχεια θα αναχωρήσουμε για τις Λίμνες Πλίτβιτσε (εισιτήρια εισόδων εξ’ ιδίων) που είναι στην κυριολεξία ένα θαύμα της φύσης, ένας τόπος τέτοιας απερίγραπτης ομορφιάς, ώστε ανακηρύχθηκε το 1979 από την UNESCO μνημείο παγκόσμιας κληρονομιάς. Ο δρυμός των λιμνών Πλίτβιτσε είναι ιδιαίτερα γνωστός για τους πάμπολλους μικρούς και μεγάλους εντυπωσιακούς υδάτινους καταρράκτες που δημιουργούν πέφτοντας 16 μεγάλες και πολλές μικρότερες, γαλαζοπράσινες, πεντακάθαρες λίμνες, μέσα στις οποίες κολυμπούν ψάρια και φυτρώνουν νούφαρα και ορχιδέες. Στη συνέχεια αναχωρούμε για το Πόρετς. Άφιξη και τακτοποίηση στο ξενοδοχείο μας.

**6η Μέρα | Πόρετς – Σπήλαια Ποστόινα – Λιουμπλιάνα – Ζάγκρεμπ.**

Πρωινό και αναχώρηση για τα μεγαλοπρεπή σπήλαια Ποστόινα (εισιτήρια εξ’ ιδίων) που θεωρούνται δεύτερα σε μέγεθος σπήλαια της Ευρώπης. Με ειδικό τρενάκι διασχίζουμε ένα μεγάλο τμήμα του μεγάλου σπηλαίου και απολαμβάνουμε το μοναδικό φαντασμαγορικό εσωτερικό διάκοσμο, από σταλακτίτες και σταλαγμίτες διαφόρων σχημάτων και αποχρώσεων. Συνεχίζουμε για τη λιλιπούτεια πρωτεύουσα της Σλοβενίας, Λιουμπλιάνα. Βρίσκεται χτισμένη στις όχθες του ομώνυμου ποταμού και αποπνέει αέρα αυθεντικής κομψότητας και αρχοντιάς σε κάθε της γωνιά. Διαθέτει έντονα στοιχεία από την αυστριακού τύπου αρχιτεκτονική σε αρκετά κτίρια. Θα δούμε το παλιό Δημαρχείο και τον καθεδρικό ναό του Αγίου Νικολάου που δεσπόζουν την πόλη, όπως και την γέφυρα του Δράκου εξαίσιο δείγμα Αρτ Νουβό αρχιτεκτονικής. Ελεύθερος χρόνος και στη συνέχεια αναχώρηση για το Ζάγκρεμπ. Άφιξη και τακτοποίηση στο ξενοδοχείο μας.

**7η Μέρα | Ζάγκρεμπ – Θεσσαλονίκη.**

Πρωινό και στη συνέχεια αναχώρηση για την επιστροφή μας στη Θεσσαλονίκη, πάντα με τις καλύτερες των αναμνήσεων.

|  |  |
| --- | --- |
| **Πανόραμα Κροατίας 7 μέρες**  | **Αναχώρηση 14/04 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Hotels  | 3\*- 4\* | Ημιδιατροφή | Early boking τιμή: 325€ (για τις πρώτες 10 θέσεις) Κανονική τιμή: 345€ | Early boking τιμή: 225€ (για τις πρώτες 10 θέσεις) Κανονική τιμή; 245€ | 155€ |  |
| **Στη τιμή περιλαμβάνονται:** Έξι (6) διανυκτερεύσεις σε ξενοδοχείο 3\* & 4\*. Πρωινό και ένα δείπνο καθημερινά στον χώρο του ξενοδοχείου. Μεταφορές, περιηγήσεις και εκδρομές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα. Ασφάλεια αστικής ευθύνης.**Δεν περιλαμβάνονται:** Δημοτικοί φόροι & Check points: 20€ κατά άτομο. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Φιλοδωρήματα, αχθοφορικά. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 20€. Ζητήστε αναλυτικότερες πληροφορίες. |
|